en pt en en en id en en en en af en en en en en en en en en en en en en nl af nl nl af af af af af nl af nl af nl af af af af nl af nl nl af nl nl nl af af af af af af af af af af af af nl zh en en en en en en fa fr gl en fr en en en en en zh en en en en en en en en en en en en fi en
Your shopping cart is empty!
Dry, Sensitive or Mature Skin
Oily, Problem and Dark Skin
Dry, Sensitive and Mature Skin
Glo in jou klein begin
Reana le Roux (32) van Rustenburg het eers geboer, vandag het sy haar eie skoonheidhuis. Dit danksy potte vol vasbyt, geloof – en Ouma Freda se geheime roompie…
Soms vra iemand my wat ek vir n lewe doen. Sê ek ek het my eie skoonheidshuis, slaan hulle bot toe. Hulle’s skepties; hoe kan n doodgewone boervroutjie van Cradock so iets regkry?
My storie begin eintlik by my geliefde ouma, Freda Nowers, n elegante vrou van 74. Die storie is waarlik n wonderbaarlike verhaal, een van n klein begin, van deur wat heeltyd oopgaan, van God se volgehoue seen.
My ouma se resep het die hoeksteen geword van n winsgewende skoonheidsformule onder die handelsnaam Freroux (n kombinasie van haar naam en my getroude van).
Ek onthou vakansies by my ouma-hulle, wat toe op Sishen gebly het. Alles was altyd roo van die ystererts wat daar gemyn is.
Oupa was in die onderwys en ouma by die huis. Sy’t later jare, nadat haar kinders uit die huis was, die apteek se boeke gedoen.
My grootouers woon steeds, gesons en onafhanklik, in n groot huis in Bloemfontein.
Ouma Freda is n sagte mens met n oop hart, n raakvatter. Jy kan haar altyd deur n ring trek. Maak nie saak watter tyd van die dag dit is nie, jy kry haar altyd met oorbelletjies en lipstiffie, mooi aangetrek, haartjies gedoen – n voorbeeld van vrouwees vir my, my twee susters en ons twee niggies.
Ek was van st.7 (gr.9) af saam met my man, Jacques le Roux, op skool in Hoerskool Piet Retief (nou Adelaide Gimnasium). Hy was onderhoofseun, ek hoofdogter. Ons was vriende, en na skool het ons besef daar is iets meer.
Nadat ek my meestersgraad in bemakring aan die destydse Port Elizabeth Technicon behaal het, het on in 2002 getrou.
Dit was n sprokiestroue in die Winterberge in die Oos-Kaap. Later het ons twee pragtige dogtertjies, Marine (6) en Ju-Netje (4), ryker geword.
Na ons troue het ons saam met my skoonmense op hul plaas gaan woon. Ons het hard gewerk; eers met aartappels geboer op sy pa se plaas by Cradock; later n melkboerdery bedryf en met aartappels geboer op ons eie plaas.
Ek het altyd n hoogs sensitiewe vel gehad, net soos my ouma. Enigiets kon my vel laat uitslaan of irriteer. Alwat regtig gehelp het, was my ouma se formule.
Sowat sewe jaar gelede het ons met n vragmotor vol aartappels na Bloemfontein gery. Ons moes by my ouma en oupa oornag. Ek het geen oornagtassie by my gehad nie, en moes toe onder meer Ouma se roompies gebruik.
Die volgende oggend is ons daar weg – met Ouma se roompie-resep neergeskryf op n pienk papiertjie.
Dit het klein begin, uit niks. Ek het die formule in my kombuis aangemaak. Nadat my vriendinne gesien het hoe my vel verbeter, het ek die room vir hulle gratis gegee.
Die formule was vergesel van die opdrag dat dit selfs vir familie se oe bedoel was – die beste ding wat kon gebeur het.
Nadat my vriendinne se ma’s ook die room begin gebruik het, het ons die vogroom in houertjies gesit en dit teen R20 n potjie verkoop.
Dit het gehelp teen ekseem, en uitslag weens allergie, babas se brandboude, droe veltipes…
Op n dag het die Safm-omroeper Tim Modise my gebel. “Is jy die boervrou wat die rome maak?” wou hy weet. Die storie was op die radio en kort daarna was n televisiespan van die SABC ook daar om ons te kom afneem in my plaasspens, tussen my ingelegde perskes.
Daarna was daar geen keer nie. Uit my ouma se een roompie het later 18 produkte ontstaan, vervaardig met die jongste tegnologie.
Een Sondag het die dominee gepreek oor “toeval”. Christene glo mos nie in so iets nie. Maar God se toeval beteken dat Hy jou iets kan laat “toeval”, jou oorvloedig seen.
Dit was toe juis “toeval” dat die groot besluit om ons plaas te verkoop, ons gerusstelling gegee het dat ons die regte ding doen, want binne vyf dae nadat ons die plaas in die mark gesit het, is dit verkoop.
Die volgende vraag was: “Waarheen nou?”
Ons moes naby genoeg aan die stad woon, maar wou nie in die stad bly nie. Dis to dat ons besluit het om Rustenburg toe te trek…
Ons woon nou drie jaar hier. Jacques het my deurentyd met die onderneming gehelp en tans ontwikkel hy ook n stoetplaas buite die dorp.
Met sulke besluite en groot verandering leef jy naby aan die Here en plat op die grond. Dis harde werk om so n onderneming van niks af nie op te bou.
Jacques se oupa, Jacques le Roux, het n boek geskryf oor sy familie se geskiendenis, met foto’s van toeka tot nou. Om te lees van mense se deursettingsvermoe in die depressiejare het ons baie gehelp.
Destyds het mense eiers vir melk geruil. Ons resessie is n vulletjie teen daardie swaar tye.
n Teksvers wat ons nog altyd getroos en bemoedig het, is Jeramia 29:11: “Ek weet wat ek vir julle beplan, sê die Here: voorspoed en nie teenspoed nie. Ek wil vir julle n toekom gee, n verwagting!”
Die Here laat alles op Sy tyd en Sy manier gebeur. Hy het Dawid ui die veld gaan haal toe hy niks was nie en van hom n koning gemaak.
Ons is ook plattelanders wat iets begin het wat groot geword het. En nes Dawid vat ons ook vir Goliat aan, eintlik sommer baie Goliatte – elke dag.
Prediker 9:11 sê egter: “Verder het ek in hierdie wêreld gesien: dit is nie die vinnigstes wat die resies wen nie, nie die sterkstes wat die oorlog wen nie, nie die met wysheid wat kos het nie, nie die verstandiges wat ryk word nie, nie die met kennis met wie dit goed gaan nie. Alles word bepaal deur tyd en geleentheid.”
Die vyf grootste lesse wat ek geleet het….
Om jou droom of bedoelde pad te volg beteken nie dit gaan altyd lekker of maklik wees nie. Allesbehalwe. Lees gerus Bruce Wilkinson se boek Droomgewer.
Dankie tog dat ons nie altyd kry waarvoor ons die Liewe Vader vra nie. Hy weet wanneer om wat te gee.
Die Here sal jou nie in n situasie plaas wat groter is as wat jy kan hanteer nie. n Mens kom regtig net sterker en wyser anderkant uit.
Moet jou nie bekommer oor more nie, die Here sal sorg! The Shack deur William Young is goeie bemoediging in die verband.
Gryp die geleenthede aan wat die Here oor jou pad bring, en hou net aan en aan en aan. Moenie moed opgee nie. Hou vas!
Website Design Online Innovations
Freroux Skin Therapy © 2018
By creating an account you will be able to shop faster, be up to date on an order's status, and keep track of the orders you have previously made.
I am a returning customer